George. – ’n Jagluiperd van Oudtshoorn sterk goed aan nadat sy ’n operasie ondergaan het om haar van moontlike blindheid te red.
Die ses jaar oue Venus van die Cango Wildlife Ranch-wildbesigtigingsentrum in Oudtshoorn het verlede Woensdag ’n operasie in Kaapstad ondergaan om katarakte van haar oë te verwyder.
Tammy Moult, woordvoerder van die Ranch, het gesê ’n plaaslike veearts, dr. Glen Carlisle, het Venus verlede Dinsdagaand ondersoek en verdoof. Sy is in ’n krat gelaai en na die Cape Animal Eye-hospitaal in Kaapstad geneem.
Volgens Moult het die jagluiperd gou haar omgewing begin verken. “Dit was asof sy alles vir die eerste keer kon sien,” het sy gesê.
Sy moes die operasie kry nadat die personeel agtergekom albei haar oë het agteruitgaan, het Mould gesê.